**กิตติกรรมประกาศ**

งานวิจัยฉบับนี้สำเร็จลงได้ด้วยดี ด้วยความช่วยเหลือและแนะนำสม่ำเสมออย่างดียิ่ง จาก ผู้ช่วยศาสตราจารย์ ดร.รังสรรค์ สิงหเลิศ อาจารย์ที่ปรึกษาวิทยานิพนธ์หลัก อาจารย์ ดร.อวยชัย วะทา อาจารย์ที่ปรึกษาวิทยานิพนธ์ร่วม ที่ได้กรุณาให้ความช่วยเหลือ สนับสนุน และตรวจแก้ไขข้อบกพร่อง ทำให้วิทยานิพนธ์นี้มีความสมบูรณ์ด้วยความเอาใจใส่เป็นอย่างดี ผู้วิจัยขอขอบพระคุณไว้ ณ ที่นี้

ขอขอบพระคุณ ดร.เฉลิม อยู่บำรุง ดร.คำดี จันทะเกษ และ ผู้ช่วยศาสตราจารย์ ดร.สมศักดิ์ คำศรี ที่ให้ความอนุเคราะห์เป็นผู้เชี่ยวชาญในการตรวจเครื่องมือในการวิจัย และ ผู้เชี่ยวชาญระดมพลังปัญญาวิวัฒน์ เป็นอย่างสูง

ขอขอบคุณท่านผู้ว่าราชการจังหวัดอุดรธานี นายอำเภอทุกอำเภอในจังหวัดอุดรธานี ตลอดจนผู้มีส่วนเกี่ยวข้องทุกท่าน ที่ได้อำนวยความสะดวกด้านการจัดเก็บข้อมูล และสถานที่ในการดำเนินกิจกรรมโครงการ ซึ่งได้รับความร่วมมือเป็นอย่างดียิ่ง ผู้วิจัยขอขอบพระคุณไว้ ณ ที่นี้

ขอขอบคุณ ดร.สุนันท์ สาคร ที่เป็นตัวอย่างอันดียิ่งในการศึกษา ตลอดจนครอบครัวของข้าพเจ้าที่ได้คอยเป็นกำลังใจ คอยดูแลและให้ความช่วยเหลือในการศึกษาครั้งนี้ จนสำเร็จการศึกษาด้วยความภาคภูมิใจ

อนึ่ง คุณค่าและประโยชน์ใด ๆ อันพึงมีของการวิจัยฉบับนี้ต่อผู้ที่สนใจศึกษา ผู้วิจัยขอน้อมรำลึกถึงพระคุณของบิดา มารดา ผู้เป็นบุพการีแห่งชีวิต ตลอดจนครูอาจารย์ และผู้มีพระคุณทุกท่าน

ณฐพล วิถี